ירגזי האשוחית

ירגזי האשוחית (שם מדעי: Periparus rufonuchalis) הוא ציפור שיר קטנה ממשפחת הירגזיים. ירגזי האשוחית הוא עוף ווקאלי וקטן ממרכז אסיה, אורכו 13 ס"מ. הוא חי לרוב ביערות אשוחית (ומכאן שמו), אשוח, ארז ואורן. הירגזי שחור-הציצה וירגזי האשוחית נחשבו בעבר למין אחד. לא מוכרים תת-מינים של ירגזי האשוחית.

== מאפיינים חיצוניים ==
ירגזי האשוחית הוא עוף קטן; אורכו 13 ס"מ.<ref name=":3"></ref> גופו אפור עם ברק כחלחל וראשו שחור עם לחיים לבנות. על העורף כתם קטן וכתום. תת־השת גם הוא כתום. הכתף חומה, אבל לא נראית במנוחה. לירגזי ציצה שחורה וקטנה. אברות היד אפורות כהות ואברות האמה בצבע בז'. קשתית העין חומה כהה, המקור שחור וכף הרגל אפורה כחלחלה. הוא דומה מאוד לקרובו, ירגזי שחור-ציצה.<ref name=":4"></ref> הצעירים מובחנים בקלות מהבוגרים בשל חזהם וכיפתם הדהויים, ציצתם הקטנה, אין כתם על עורפם, בטנם וגבם בגוון אפור-חום.<ref name=":3" />

ירגזי האשוחית הוא עוף ווקאלי.<ref name=":3" /> קריאותיו גבוהות ומצייצות, ונשמעות מעט כ–"פי–צ'ו", "צ'ה–וי", "צ'י" ו–"סי".<ref name=":4" /> קריאת האזהרה נשמעת כמעין גרגור. יש לו שני שירים: שיר מסולסל ברובו לסימון טריטוריה, ושיר שורק ברובו להגנה עליה.<ref name=":3" />

== התנהגות ==
הירגזי נצפה לרוב בודד, בזוג או בלהקות קטנות, ומצטרף לרוב ללהקות מעורבות בחיפוש אחר מזון. הוא תר אחר המזון בעלוות העצים והשיחים ועל הקרקע, וניזון מחרקים, זרעים ופירות יער. הגוזלים והעופות הצעירים ניזונים מחרקים באופן כמעט מוחלט. הוא תוקע זרעים קשים בקליפת העץ ומכה בהם במקורו כבפטיש. עונת הרבייה מתחילה באפריל–מאי. הירגזי מקנן בחללים בקרקע ובנקיקים ובין שורשי עצים גדולים, ולעיתים גם בחלל בעץ עד כמטר מהקרקע. שני ההורים בונים את הקן מטחב ומרופד בנוצות, פרווה וצמר. הנקבה מטילה 4–6 ביצים לבנות עם נקודות אדמדמות בגודל 17.7×12.9 מ"מ. חסר מידע רב על גידול הגוזלים, אבל ידוע ששני ההורים משתתפים בהאכלתם. השרת הנוצות מתבצעת בקיץ ובסתיו המוקדם.<ref name=":3" />

== בית גידול ותפוצה ==
ירגזי האשוחית מצוי במרכז אסיה, בערבות ויערות מחטניים הרריים (1,200 - 4,000 מטרים מעל פני הים). הוא חי לרוב ביערות אשוחית (ומכאן שמו), אשוח, ארז ואורן. בפקיסטן הוא ימצא גם ביערות ערער וביערות רודודנדרון, שדר ואלון בהימלאיה.<ref name=":3" /> טווח התפוצה (כ–2,700,000 קמ"ר) של מין זה גדול מאוד, ולכן המין אינו מתקרב לסף סכנת הכחדה לפי קריטריון גודל הטווח. גודל האוכלוסייה לא כומת, אך לא סביר שהוא מתקרב לסף סכנת ההכחדה על פי קריטריון גודל האוכלוסייה. מגמת האוכלוסייה יציבה, ועל כן אין ירידה מהירה מספיק כדי להתקרב לסף סכנת הכחדה לפי קריטריון מגמת האוכלוסייה. על כן, הירגזי שחור־הציצה מסווג כמין ללא חשש.<ref></ref>

== טקסונומיה ופילוגנטיקה ==
הסוג פריפרוס תואר ב-1884 בידי החוקר הבלגי אדמון דה סליס לונשאן אך במשך שנים נחשב לתת-סוג של הירגזי. מחקר משנת 2005 (גיל, סליקאס ושלדסון, 2005) מבוסס נתונים גנטיים ומורפולוגיים תמך בהפרדת הסוג פריפרוס,<ref name=":0"></ref> כפי שביצעו גופים אחדים, שבהם IUCN{{כ}},<ref>[https://www.iucnredlist.org/species/22711780/94308455 ירגזי שחור־ציצה], באתר הרשימה האדומה של IUCN</ref> ITIS{{כ}},<ref name=":1"></ref> ואיגוד האורניתולוגים הבינלאומי (IOU, לשעבר IOC) .<ref name=":2"></ref> נוסף על כך, הירגזי שחור-הציצה וירגזי האשוחית נחשבו בעבר למין אחד.<ref name=":0" /> לא מוכרים תת-מינים של ירגזי האשוחית.<ref name=":2" />

העץ הפילוגנטי של הסוג פריפרוס על פי יוהנסון ואחרים (2013):<ref>Ulf S. Johansson, Jan Ekman, Rauri C. K. Bowie, Peter Halvarsson, [https://linkinghub.elsevier.com/retrieve/pii/S1055790313002595 A complete multilocus species phylogeny of the tits and chickadees (Aves: Paridae)], Molecular Phylogenetics and Evolution 69, 2013-12-01, עמ' 852–860 doi: [https://dx.doi.org/10.1016%2Fj.ympev.2013.06.019 10.1016/j.ympev.2013.06.019]</ref>

== קישורים חיצוניים ==

* מפת תחום תפוצה והקלטות של [https://www.xeno-canto.org/species/Periparus-rufonuchalis ירגזי האשוחית] באתר Xeno-canto 
== הערות שוליים ==

קטגוריה:בעלי חיים שתוארו ב-1849
קטגוריה:טקסונים שתוארו בידי אדוארד בליית
האשוחית
קטגוריה:קירגיזסטן: עופות
האשוחית
קטגוריה:הודו: עופות
קטגוריה:בעלי חיים ביערות ממוזגים באירואסיה
קטגוריה:אפגניסטן: עופות
קטגוריה:פקיסטן: עופות